V 

\ s 

DE 

NUCE  VOMICA. 

ju\m\§  jtdrw 


DISSERTATIO  INAUGURARIS  MEDICA, 

QUAM 

CONSENSU  ET  AUCTORITATE 
GRATIOSI  MEDICORUM  ORDINIS 

IN 

UNIVERSITATE  LITTERARIA 
FRIDERICA  GUILELMA 

PRO  SUMMIS 

IN  MEDICINA  ET  CHIRURGIA  HONORIBUS 

RITE  CAPESSENDIS 

DIE  XXVIII.  M.  MARTII  A.  MDCCCXXX1. 

h.  l.  q.  s. 

PALAM  DEFE1SDET 
AUCTOR 

GUILELMUS  PRITZKOW, 

; BEROLIIYENSIS. 

OPPONENTIBUS: 

. El.JVANGER,  REFERENBAR. 

\ WOHL,  MED.  ET  CHIR.  DR. 

A.  SIMONSON,  MED.  ET  CHIR.  CAND. 


BEROLINI, 

TYPIS  FER  DI  NANDI  NIETACK. 


/ 


I 


' ■*  * : 


f 


■A 


‘ 


r 


■; 


) 


VIRO 

ILLUSTRISSIMO  ATQUE  DOCTISSIMO 

E.  O $ A N N, 

‘MEDICINAE  ET  CHIRURGIAE  DOCTORI , PROFESSORI  PU- 
HiLICO  ORDINAR.  IN  UNIVERSITATE  LITERARUM  FRIDER.- 
GUII-.  FT  IN  ACADEMIA  MILITARI  MEDICO  - CHIRURGICA, 
SOCIETATUM  COMPLURIUM  SODALI  ETC.  ETC. 


i 


PRAECEPTORI  SUMME  VENERANDO 

HASCE  STUDIORUM  PRIMITIAS 

D.  D.  D. 


\ 


AUCTOR 


•X 

I 


PRAEFATIO. 


.Apud  majores  nostros  mos,  quod  doctorls  gra- 
dum appetentes  opusculum,  quo  ingenium  stu- 
diaque probarent,  qualecunque  palam  edebant, 
ut  tum  res  sese  habebat,  erat  praestantissimus. 
Nostro  vero  tempore,  campo  medicinae  in  in- 
finitum amplificato,  anni  academici  vix  ad  po- 
stulatum dfscendum,  nedum  ad  novum  inve- 
iniendum  sive  inventum  excolendum  sufficiunt. 
Non  quo  aliquid,  quod  typis  excudatur,  dignum 
■me  conscripsisse  credam;  sed  quia  legi  acade- 
micae  obedire  me  oportet,  haecce  igitur  pri- 
mordia, quibus  idcirco  lector  benevole  indul- 
geas,  literis  mandavi.  Postquam  pro  immensa 


rerum  copia,  de  qua  dicerem,  diu  haesitavi, 
fel  ix  nucis  vomicae  in  aegrotum,  tabe 
dorsali  1 ab  o ran  te  m,  viro  Illustrissimo  Osann 
duce,  a me  observatum  effectus  ansam  dedit, 
ut  ad  dissertationem  conscribendam,  quae  de 
illo  semine  legi,  congesserim,  atque  de  aegroto, 
praemissa  ejus  morbi  historia,  observationes 
meas  retulerim. 


1. 


N 


j 

uces  Vomicae*)  (Krahenaugen , Brechniisse) 
i semina  sunt  arboris  per  longum  tempus  incognitae, 
quae  in  India,  Cochinchina,  Ceylano,  Malabaria, 
^oromandel  habitat.  Quae  plantarum  species  a Lin- 
ia aeo  Strygnos  Nux  Vomica  appellata  in  classi 
aentandria  monogynia  adnumeratur  generi 
dtrychnos,  quod  Jussieu  Apocyneis  affineesse 
dicit,  Richard  ad  Apocyneas  ipsas  refert,  Decan- 
dolle,  Link  aliique  familiam  propriam,  Strychna- 
ceaS  putant.  Truncus  arboris  magnitudine  medio- 
cri est  crassus,  nodosus,  erectus,  ramis  oppositis. 


*)  H.  de  Reede  hort.  Malabaric.  Amstelodam.  1678. 
Vol.  1.  p.  67.  tabui.  37.  — Loureiro  Flor.  Cochin- 

chiens.  ed.  Wildenow.  Tom.  I.  p.  154.  — Linnaei  genera 
piant.  Edit.  VIII.  Vindobon.  1791.  Vol.  I.  p.  187.  — Ejusdem 
system.  vegetabil.  Curanlib.  J.  J.  Roemer  et  J.  A.  Schul 
tes.  Studgard,  1819-  Vol.  IV,  p.  546.  — A.  Z.  de  Jussieu 
■gener,  plantar,  secund.  ordin.  disposit.  Paris.  17 91.  p.  1 66. 
— F r.  Gottl.  Hayne  getr.  Darstell.  u.  Beschreib,  der  in 
der  Arzneikunde  gebriiuchliehen  Gewachse.  Berl.  1805. 
Vol.  I,  p.  67.  tab.  37.  — K.  Sprengel  Uebersicht  des  Ge 
wachsreiches  II.  Abth.  p.  496.  — J.  C,  Cassel  Versuch 
uber  die  natiirlichen  Familien  der  Pflanzen.  Berl.  1820.  — 
Gaertner  de  fructibus  et  seminibus  plantarum.  Tab.  179, 
Fig.  7.  — A.  Richard  botanique  medicale.  Paris  1823- 
Tom.  I,  p.  32.J. 

sparsis,  longis,  scandentibus,  flexuosis,  irregularibus, 
cortice  cinereo  et  glabro  detectis.  Folia  sunt  op- 
posita, ovata,  petiolata,  obtusa,  integerrima,  lae- 
via, trinervea  - quintuplinervea;  stipulae  desunt. 
Flores  pallidae,  minimae,  in  ramorum  apicibus  tam- 
quam parvi  corymbi  apparentes;  calix  persistens, 
quinquedentatus ; corolla  parva,  calice  duplo 
longior,  tubuloso  - ventricosa  ; stilus  piliformis, 
stigma  obtusum,  stamina  brevissima  inter  corollae 
lacinias.  F' ructus  est  bacca  globosa,  fusco -rubra, 
cortice  lignoso  fragilique  vestita,  glabra,  unilocularis, 
magnitudine  aurantii,  in  cujus  pulpa  insunt  duo-quin- 
que  semina  (nuces  vulgo)  orbiculata,  magnitudine 
cirditer  pollicis  in  diametro,  depressa,  in  uno  latere 
aliquantulum  concava,  in  altero  convexa,  umbilicata, 
villis  cinereo  - argenteis,  splendentibus  et  radiantibus 
obsita,  duritie  telae  corneae,  sapore  amarissimo. 


§.  2. 

Quamvis  semper  summi  fuerit  momenti  apud  me- 
dicos, cujusque  medicaminis  partes  eas,  de  quibus 
imprimis  dependet  ejus  effectus,  cognoscere;  recen- 
tiori  tamen  tempore,  multitudine  remedicrum  incre- 
scente, ea,  quibus  carere  possimus,  ab  illis,  quibus 
insit  aliquid  proprium,  secerni,  maxime  videbatur 
necessarium.  Itaque,  etiamsi  eorum  opinioni,  qui 
naturales  partium  conjunctiones  non  respicientes  ex 
elementis  chemicis  fere  solis  medicamentorum  effe- 
ctus constituant,  non  faveamus,  quia  unoquoque  paene 
processu  cheinico  corporum,  praecipue  organicorum, 
elementa  non  solum  ex  conjunctione  primitiva  eri* 

iuntur,  et  alio  modo  et  ad  alias  rationes  conjunguntur, 
ed  etiam  nova  effectu  proprio  praedita  procreantur; 
Lbentissime  tamen  concedamus,  chemicorum  recen- 
um,  qui  magnam  chemiae  organicae  dederunt  ope- 
nm,  explorationibus,  ex  pluribus  remediis  jam  ele- 
aenta,  quae,  iisdem  virtutibus  instructa  ceterisque 
lateriisin  quibusdam  casibus  noxiis  liberata,  maxima 
sum  utilitate  in  morbis  adhibemus,  esse  segregata, 
ted  quum  ob  ingentem  medicamentorum  copiam  me- 
iici  et  chemici  usitatissima  et  efficacissima,  quae 
Lacuratius  disquirantur,  dignissima  habuerint,  mul- 
ae nucis  vomicae,  sua  vi  propria  et  venenata  omni- 
ius  cognitae,  exstant  analyses,  quarum  eam  solam, 
luam  Desportes*)  promulgavit,  proferamus.  Ma- 
;;riae,  in  quas  ab  eo  dissolvitur,  sunt: 

1.  Materia  narcotica  odoris  injucundi. 

2.  Mucus. 

3.  Saccharum. 

4.  Materia  propria  amara  extractiva. 

5.  - vegeto  - animalis. 

6.  Resina  solida  amara. 

7.  - fusca,  tenax,  acris. 

8.  Calcaria  malica  acidula. 

9.  Cera. 

10.  Materia  fibrina. 

At  vero  hunc  etiamtum  strychnium,  cui  nux 
omica  vehementem  debet  efficaciam,  praeteriit. 


¥)  Chemisclie  Untersuchung  der  Kralienaugen  v.  Hein- 
>ch  Desportes,  aus  dem  Bulletin  de  pliarmacie,  in 
homsdorffs  .lournal  XVIII.  2.  261. 

Junghans*)  quidem  jam  experimentis,  e quibusj 
simul  ratio  chemiae  illius  temporis  imperfecta  intel- 
ligitur,  sal  essentiale  ex  ea  educere  studebat,  nulluiru 
autem  se  obtinuisse  confitetur.  Novissimo  deraumi 
tempore  Pelletier**)  et  Caventou,  postquam  ini 
aliis  plantis  alkalia  vegetabilia  detexerunt,  conti-i 
git,  ut  etiam  in  pluribus  generis  Stryclinos  speciebus,, 
Ignatia  amara,  Strychno  colobrina,  Strychno  nuce 
vomica,  denique  in  veneno  Javanensi  (Upas  tieutd) 
reperirent  basin  alkalinam.  Honori  Vauquelin, 
qui  primus  corpus  alkalinum  vegetabile  in  Daphni 
Mezereo  invenerat,  eam  V auqueline  voluerunt 
appellare.  Sed  academiae  commissariis  opinatis  „qu’on 
nom  ch£ri  ne  pouvait  etre  appliqud  k un  principe 
malfaisant“  morem  gerentes  S try  c h n i n e,  ***)  quia 
in  toto  genere  Stryclinos  sit  principium  efficax,  vo- 
carunt. Magendie  nomen  Tdtaine,  quod,  ut  la 
Morphine  etl’Emetine  characterem  physiologicum  de- 
notet, melius  placet.  Illi  viri  praeterea  a strychnio 
acidum  proprium  in  speciebus  generis  Strychnos  cum 


*)  Junghans  de  Nucis  Vomicae  et  corticis  Hippoca- 
stani  virtute  medica.  Halae  1740, 

**)  Pelletier  et  Caventou  Memoire  sur  un  nouvel 
Alcali  vegetal  (la  Strychnine)  trouve  dans  la  feve  de  Saint- 
lgnace,  la  noix  vomique  etc.  — Annales  de  chimie  et  de 
physiqire.  Paris  1819.  Tom.  X.  p.  1 42  cet. 

***)  Gilberts  Annalen  der  Physik.  13.  6.1,  p.  2S5.  — 
Journal  der  Pliarmacie  1822.  p.  305  et  40t.  — Bucliners 
Repertorium  der  Pharmacie  B.  5.  p.  153.  B.  7.  p.  169  et  225. 

— Schweigers  Journal  der  Chemie.  B.  25.  p.  405.  B.  2S.  p.  32. 

— Ejusd.  NeuesJournal  B.  6.  p.  369-  — J*  lac.  Berzeliu® 
Lehrbucli  der  Chemie,  iibers.  v.  F.  Woeliler.  B.  3.  Ab- 
theil.  1.  p.  259- 


11 


) conjunctum  ab  iisque  nomine  inditum  Igasurici, 
.10  Indici  fabam  St.  Ignatii  solent  significare,  et 
mo  sequente  aliam  basin  alkalinam,  Bruciniuin 
pararunt. 

Utrumque  corpus  alkalinum  secundum  Wittstock 
ic  praestantissima  ratione  obtinetur:  Nuces  vomicae 
•mei,  ut  facilius  in  pulverem  possint  redigi,  cum 
•iritu  frumenti  fervefactae  exsiccantur.  Bis  vel  ter 
earum  spiritu  frumenti  iis  tractatis,  tincturae  deinde 
?)stillationi  subjiciuntur,  et  quod  remanet,  aqua,  ad 
' sinam  pinguedinemque  sejungendam,  diluitur.  Tum 
qjuor  pellucidus  commiscetur  cum  aqua  calcaria,  quo 
ificitur,  ut  calcaria  strychnica,  strychnium  bruci- 
i umque  praecipitentur.  Quod  praecipitatum  ad  sal 
ulcarium  removendum  cum  aqua  permixtum,  expres- 
i m,  siccatum,  spiritu  vini  alcoholisati  iterum  extra- 
itur,  quo  destillato,  strychnium,  brucinio  in  fluido 
(•manente,  in  crystallos  sapone  calcareo  involutos 
! 'cernitur.  Crystallis  coctione  cum  acido  nitrico  di- 
i tissimo  ab  hoc  separatis,  strychnium  nitricum  in 
ystallos  abit.  Acidum  nitricum  dein  ammonio  cau- 
iico  saturatur,  quo  fit,  ut  strychnium  praecipitetur, 
>uod  aqua  ablutum  et  in  spiritu  vini  solutum  sensim 
i (digitur  in  crystallos.  Nunc  etiam  fluido,  quod  bru- 
hnium  continet,  acidum  aliquod,  donec  est  satura- 
lun,  additur,  et  inter  terendum,  ne  crystalli forra e n- 
| ir,  evaporatur.  Sal  brucinii  in  pulveris  forma  effe- 
I um,  deinde  aqua  extractum  inter  linfea,  ut  a ma- 
nna coloranto  liberetur,  exprimitur,  et  ammonio  cau- 
ico  decomponitur.  Tum  brucinium  praecipitatum, 
[ 1 sPiritu  vini  solutum,  in  crystallos  redigitur. 

Strychnium  methodo  descripta  in  crystallos  reda- 
ctum format  prismata  alba , minima,  quadrilatera,  aci- 
formia,  sine  odoro,  sed  sapore  amarissimo,  posteat 
aliquantum  metallico,  reactione  alkalina;  in  aqua  et: 
aethere  difficillime  solvitur,  facilius  in  spiritu  vini 
et  oleis  volatilibus , cum  acidis  salia  neutralia  efficiens. 
Secundum  Pelletier  et  Dumas* *)  componitur  78,22 
carbonei,  6,54  hydrogenii,  8,92  nitrogenii,  6,38  oxy- 
genii.  — Bruciniuin  abit  in  crystallos,  qui  ejus  sunt 
hydratum,  et  prismata  pellucida,  oblique-quadrilatera 
ostendunt,  sapore  peramaro,  in  aqua  quidem  diffi- 
cile, sed  facilius  strychnio,  in  spiritu  vini  facillime 
solubiles.  Analysis  chemica  id  sejunxit  in  75,04  car- 
bogenii,  6,52  hydrogenii,  7,22  nitrogenii,  11,21  oxy- 
genii. 

3. 

Nucem  vomicam  animalibus,  praecipue  iis,  quae 
oculis  nascuntur  clausis,  venenum  celeriter  lethife- 
rum  esse,  jam  duduin  inter  omnes  constabat  phy- 
siologos,  minus  recte  autem,  hominibus  eam  esse  non 
noxiam,  judicabant.  Verumtaraen  casus  multi,  in  qui- 
bus etiam  hominibus  mortem  attulerunt  haec  semina, 
opinionem  illam  tanquam  falsam  modo  evellerunt, 
et  medicos  et  physiologos,  ut  eorum  effectus  in  cor- 
pus animale  accuratius  explorarent,  appulerunt.  Quae- 
dam igitur,  quae  huc  pertinent,  proferamus. 


\ i 

*)  Recherches  sut  la  composilion  elementaire  et  sur 
quelques  proprieles  caracteristiques  des  bases  sal  i fi  abies  or- 
ganiques,  par  M.  M.  Dum  as  et  Pelletier.  (Bull.  plnl- 
Mars  1824.) 

Fiorman*)  auctore  uncia  dimidia  nucis  voini- 
ae  equo  vitam  ademit,  drachmae  duae  alii  equo  sym- 
ptomata periculosa  attulerunt.  Drachma  una  cum  di- 
jaidia  capellae  pulsum  ac  respirationem  frequentiores 
eddidit;  labia  quidem  distorsit,  sed  post  horam  jam 
tcerum  voravit;  diarrhoea  postero  die  secuta  sine  me- 
dicamentis cessit.  Drachmis  duabus  eidem  capellae 
atis,  singultus  exstitit  et  musculi  moti  suntspasmis; 
ostero  die  nihil  nisi  diarrhoea  remansit.  — Ex  his 
lliisque  ab  ipso  institutis  experimentis  haec  propo- 
mntur  symptomata : Primum  respiratio  accelerata,  pul- 
uas  frequens,  initio  saepe  plenus , postea  intermittens, 
ictremitates  debiles,  convulsiones  epilepsiae  similli- 
nae  et  respirationis  musculos  praecipue  afficientes, 
tuae  remittunt,  animalium  motibus  autem  revocan- 
nr;  pupillae  dilatatio  alia  in  aliis  animalibus, 
u noctua  adeo  coarctata.  Sanguis  post  mortem  eras- 
us et  obscurus  neque  liquidus,  ut  Lossius  et  We- 
for  invenerunt;  gastritis  et  enteritis  exiguae. 

Desportes  ) cani  drachmam  dimidiam  nucis 
( )micac  melli  admixtam  ad  edendum  dedit.  Post 
oram,  convulsionibus  exortis  in  partibus  posterio- 
!bus,  opisthotono  affectus  aliquoties  exsultavit,  quo 
' cto  omnes  relaxati  sunt  musculi.  Inter  paroxismuin 
eundum  spasmi  transierunt  in  tetanum  universa- 
1 rn , ut  cani  contremescenti  lingua  violacea  ex  ore 


4)  A.  H.  Fiorman  resp.  N.  Mortinsson,  diss.  de  vi 
neneta  Nucis  Vomicae  riov,  exper.  probata.  Lund.  1798. 

Eug.  Henr.  Desportes  theses  de  la  noix  vomi- 
ie.  Paris  lS08. 

dependeret  et  contractiones  spasticae  interrumpe- 
rent respirationem.  In  accessibus  morti  anteceden- 

i . f 

tibus  respiratio,  labiorum  linguaeque  colore  naturali,, 
continuata  est.  Inter  omnes  tamen  accessus  canem, 
quinto  direratum,  sensuum  usus  non  defecit;  vehe- 
mentia autem  symptomatum  tactu  aut  strepitu  aliquoi 
augebatur.  Post  mortem  Desportes  qnidqnam  in- 
flammationis, neque  in  respirationis  neque  in  dige- 
stionis organis  observavit,  cerebri  ventriculi  modo 
plus  sanguinis  quam  in  statu  normali  continere  vi- 
debantur; cor,  imprimis  auricula  dextra,  sanguine  ni- 
gricante ac  coagulato  erat  impletum.  — Galina  in- 
fra duodeviginti  dies,  drachmis  duodeviginti  pulveris 
nucis  vomicae  consumptis,  paululum  modo  maces- 
cens, ultima  demum  drachmarum  fere  trium  ingestione 
necata  est.  — Drachma  dimidia  pulveris  nucis  vomicae 
a Sidren* *)  cani  data  convulsiones,  pupillae  dilata- 
tionem, denique  mortem,  grana  sex  vertiginem,  grana 
tria  extracti  aquosi  symptomata  periculosa,  non  mor- 
tem effecerunt;  grana  sex  extr.  spirituosi  post  horas 
quatuor  canem  magnum  occiderunt. 

A Magendie  et  Del  i 11  e**)  in  canis  perito- 
naeum duodecim  granis  extr.  aquos.  nuc.  vomic.  in- 
jectis, post  temporis  momentum  tetani  incessu,  inci- 
sione medullae  oblongatae,  quippe  quum  duo  adhuc 
morti  praecurrerent,  non  sublato,  arreptus  est.  — 


*)  Alm.  praes,  .1.  Sidren  diss.  de  nuce  vomic.  lTps> 
1780. 

*¥)  Orfila  allgem,  Toxikologie.  Aus  d.  Franz.  voa 

HermT>8taedt,  Berl,  1818.  Tom.  III.  p.  372. 

Sex  grana  ejusdem  extr.  in  ligni  acuti  fine  exsiccata 
n canis  musculos  femoris  immissa,  post  horam  di- 
nidiarn  tetanum,  viginti  paroxismis  praeterlapsis, 
aortem  attulerunt.  — Mage  nd  i e,  granum  unum 
;xtr.  spirituosi  aliquo  corporis  loco  absorptum  aut 
um  cibis  in  ventriculum  inductum  canem  magnitu- 
dine modica  inter  tetani  paroxismos  perseverantes, 
luppressione  respirationis,  cujus  est  eventus  asphyxia, 
nasequente,  celeriter  necare,  praeterea  animadvertit. 
;)uotiescunque  animal  attingitur  inter  paroxismum, 
uasi  ictu  electrico  concutitur.  Quae  symptomata, 
uedulla  spinali  in  parte  suprema  perscissa,  capite 
dieo  a trunco  omnino  separato,  non  ablata  paulis- 
(er  permanent.  Neque  ulla  laesio  organica,  quae 
nortis  causam  indicet,  postea  reperitur. 

Symptomata  strychnio  effecta  ab  iis  quidem, 
mae  nux  vomica  in  substantia  ejusque  extracta  gi- 
nunt,  non  abhorrent ; sed  ad  illius  alkali  energiam 
i ulto  majorem  eruendam,  experimentorum  aliquot 
rrevem  faciamus  mentionem. 

Pelletier  et  Cavento  n,  strychnio  ad  vim  in 
;,rPus  animale  cognoscendam  ab  ipsis  primo  tentato, 
»servarunt:  granum  dimidium  strychnii  puri  pha- 
ngl  lllatum  inter  spasmos  post  partem  horae  sex- 
im  cuniculum  occidere;  strychnii  nitrici  partem 
iiartara  grani,  ad  tetanum  post  duo,  ad  exitum  post 
ia  temporis  momenta,  cuniculo  afferendum  suffi- 
! re;  grani  parte  quarta  strychnii  puri  et  granis  sex 
lorphii  in  acido  nitrico  solutis  cuniculoque  daiis, 
i 1 tetanum  quidem  apparere. 

Cramer* **))  stryclinio  puro  ab  ipso  parato  et  in 
alcohol  et  in  acido  muriatico  soluto  usus  expertus 
est:  duodecim  guttas  solutionis  spirituosae  post  quin® 
/ que  momenta  columbam,  guttas  octo  intestino  recto 
injectas  post  quatuor  horas  canem  parvum,  tres  gut- 
tas strychnii  in  acido  muriatico  soluti  oculis  applica- 
tas post  tres  horas  felem  interfecisse ; cuniculum, 
qui  strychnii  partem  octavam  grani,  quamquam  cum 
granis  sex  morphii  commixtam,  assumserit,  spasmis 
post  quinque  momenta  ingressis,  mortem  tamen 
obiisse.  Obductione  modo  post  mortem  facta,  san- 
guinem adhuc  liquidum,  in  cerebro  autem  coagula- 
tum, ventriculum,  ut  Wepfer  et  Consprug,  rube- 
factum invenit.' 

Sandras*),  feli  robustae  ter  parte  quarta  grani 
strychnii  data,  nihil  nisi  spumam  ante  os  per  sep- 
tem momenta  in  conspectum  venisse  annotat;  tum 
autem  accessisse  convulsiones  et  tetanum;  animal 
fuisse  rigidum,  dorsum  convexum,  ventrem  propter 
musculos  abdominis  contractos  durum,  respirationem 
interruptam  aut  stertentem,  visum,  auditum,  tactum 
inter  paroxismos,  non,  ut  Wepfer  contendit,  inter  in- 
termissionem evanuisse.  Obductio  ventriculum  ru- 
gosum ao  fluido  tenaci  plenum  neque  quidquam  in- 
flammationis, uisi  colorem  subrubrum  substantiae 
cinereae  inodullae  oblongatae,  ostendit. 


*)  Theoph.  Cramer  diss,  inangural.  de  strychnii  vi 
ac  efficacia  in  corpus  animale,  Bonnae  1820. 

**)  Journal  de  Medicin  et  des  Sciences  accessoires. 

Paris  1830,  Mai, 

Brucinium  in  corpus  animale  eundem  quem 
strychnium  exhibere  effectum,  Magendie  et  A n- 
dral')  testantur,  quae  tantum  ratione  quantitativa 
inter  se  discrepare  dicunt,  ita  ut  sex  partes  brncinii 
i partem  unam  strychnii  aequent.  Quam  etiam  ob 
irem  granis  demum  quatuor  illius  alkali  cuniculum 
•esse  necatum,  atque  canem  robustum,  tetani  accessi- 

tbus  vehementissimis  solum  correptum,  non  esse 
Emortuum.  , 

Quibus  physiologorum  de  viribus,  q„as  in  ani- 
malia habet  nux  vomica,  experimentis,  quosdam  ca- 
; us  de  ejus  vi  hominibus  mortifera  a medicis  obser- 
vatos addere,  non  alienum  mihi  videtur.  — Exem 
•dis  hominum  ejus  abusu  interfectori,,,  jam  a Til' 
aeo“),  Mattii  i olo  ***),  Wiel-*),  Murray+j  Fr 
iloffmannff)  narratis  etiam  recentioris  temporis 
• luna  accedunt.  Consprugfff)  puellam  adultam  ac 
cobustam,  drachmis  duabus  nucum  vomicarum  raspa 
arum  devoratis,  post  horam  dimidiam  doloribus  co 
icis  maxime  accrescentibus,  convulsionibus,  opistho 
»no  infra  momentum  pluries  redeunte,  comprehen- 
nm,  horis  duabus  interjectis,  morti  narrat  succu- 


;)  Magendie  Journal  de  physi„Io(,ie.  JuilIet  1MJ> 

***)  MauiTl  ^ in,ermi,‘'  CUra,i°ne'  UPS' 

; Mattlnolus  comment.  iy.  c>  23  1 

****)  Wiel  observat,  de  usu  nucis  vom' 
f mb.  1771.  C1S  vomicae  etc.  yj. 

t)  Murray  appar.  medie. 

nt>FH  H;f  rnn  Med- Kat' syst-  t-  «•  p- 

TtT)  Hufel,  Journ.  23d.  4.  St.  3.  p.  59. 

buisso.  Sectione  tum  facta,  ventrem  inflatum, 
manus  spasmis  conclusas,  labia  caerulea,  ventriculum 
inflammatum , in  pylori  regione  fere  gangraenescen- 
tem  fuisse.  — Ollier*)  refert,  feminam  hora  di- 
midia ante  fruitam  drachmis  tribus  nucum  vomica- 
rum  quietam,  doloribus  liberam , pulsu  regulari  se 
reperisse ; post  sextam  horae  partem  convulsionibus 
cum  totius  corporis  rigore  connexis  cruciatam , inter 
accessum  quartum  quasi  quadam  asphyxiae  ratione 
e vita  excessisse;  obductionem  corporis,  quod  dies 
quatuor  hunc  retinuerit  rigorem,  die  quinto  con- 
fectam, piam  matrem  sanguine  impletam,  in  ventri- 
culis cerebri  unciam  fluidi  aquosi,  in  thorace  serum 
cruentum,  cor  vacuum  laxuraque,  in  pariete  ventri- 
culi interno  maculam  magnam  et  rubram  prodidisse. 

5.  4. 

De  causa,  qua  mors  efficiatur,  scriptores,  modo 
hoc  modo  illo  ex  obductionibus  prodeunte,  minime 
consentientes  invenimus.  W epfer**),  Hillefeld  ***), 
Consprug,  qui  gastritidem  animadverterant,  hanc 
judicant  esse  causam.  Florman  mortem,  convul- 
sionibus vehementissimis  irritabilitatem  conficienti- 
bus et  consumentibus,  debilitate  universali  putat  af- 
ferri. Cramer  alia  animalia,  in  quorum  encephalo 
sanguinis  coagula  reperit,  apoplexia,  alia  completa 


*)  Olli  er  Med.  reposilory.  Jun.  1823.  p.  448. 

4¥)  YVepfer  Cicutae  aquatic.  hist.  cet.  Basii.  1679. 

¥¥¥)  Hillefeld  diss.  sist.  experimenta  circa  venena- 

confectione  paralytica  virium,  quae  irritabilitatem 
nimis  excitatam  secuta  respirationem  sustulerit,  di- 
cit  interfici.  L oss  i us  *) , M ur  ray,  S ega  ia  s ••’)  di- 
recto in  nervos  impetu  quasi  ictu  electrico  nucem 


vomicam  necare  contendunt.  Plerique  autem  e.  g. 
Desportes,  Magendie,  Delille,  Orfila,  Ollier 
cet.  mortem  tetano  perdurante,  qui  respirationem 
immobilitate  thoracis  impediat,  asphyxia  effici,  pro 
certo  habent.  Quorum  scriptorum  opinioni  quodam 
experimento  ab  ipso  instituto  innisus  contradicit  S a n- 
dras;  si  qua  enim  ratione  respiratio,  capite  a trunco 
celeriter  separato,  artificiose  continuetur,  aliquod 
itempus  animal  vitam  aperte  retinere  quieteque  mori ; 
sin  autem,  iisdem  factis,  simul  nonnihil  strychnii  in' 

1 tracheam  inspergatur,  aliud  animal,  quod  vitae  reli- 
iquurn  sit,  inter  convulsiones  vehementissimas  exha- 
Uare.  Qua  cx  re  sequi,  ut  strychnium  neque  para- 
l.ysi  musculorum  respiratione  fungentium  ueque  ce- 
r ebri  affectionibus  occidat,  sed  in  medullam  spina- 
I em  solam  vim  suam  exerceat.  Inflammationem  pon- 
is Varolii  Grimaud*")  quidem  in  homine  nucis 
•omicae  usu  peremto  vidisse  vult;  sed  quum  praeter- 
ea nullum  ejusmodi  extet  exemplum,  rem  in  dubium 
ocaro  liceat.  At  vero  aliter  res  sese  habet,  quod 
entriculi  inflammationes  attinet.  Permulti  enim 
astritidem  exquisitam  neque  pauci  ventriculum  certe 


) Lossitis  diss.  de  nuce  vomica,  Vitemb.  16S3. 
L7J?aSe,ld,e  Journil1  de  physiologie  expetimental, 

' i*  lo22, 

) V.  I ronep’s  Notizen,  I3d.  9.  N.  189.  S,  203. 

maculis  rubris  distinctum,  et  Consprug  etiam  in 
corpore  mulieris,  apud  quam  vivam  omnia  aderant 
gastritidis  symptomata,  gangraenam  perfectam  obser- 
varunt. Itaque  facere  non  possumus,  quin,  nucem 
vomicam  irritationem  ventriculi  topicam,  nonnun- 
quam  in  inflammationem  mortiferam  transeuntem, 
efficere,  concedamus.  Plurimis  autem  in  casibus  haud 
dubie  mortem,  cui  animalia,  priusquam  gastritis  ex- 
culta esse  possit,  celerrime  interdum  succumbunt,  er 
alia  causa  interpretemur,  necesse  est;  partim,  quia 
saepissime  ne  vestigia  quidem  inflammationis,  se- 
ctione facta,  reperiuntur,  partim,  quia  etiam  mors, 
veneno  omnino  in  ventriculum  non  illato,  sed  cui- 
cunque alii  loco  corporis  e.  g.  vulneri  applicato,  ce- 
leriter sequitur.  Quamvis  jam  negari  nequeat,  dif- 
ficultates hac  in  re  obvias  interdum  vix  expediri 
posse,  nobis  tamen  propriam  nucis  vomicae  vim  te- 
tani procreaudi  respicientibus,  ex  omnibus  opinioni- 
bus illi  a Magendie  propositae  et  a plerisque  prc- 
batae,  plurimis  in  casibus  maximam  esse  attribuen- 
dam fidem,  est  confitendum.  Nam,  etiamsi  San- 
dras  eam  argumentis,  quae  gravissima  certissimaque 
videantur,  impugnare  studet,  experimenti  tantopere 
compositi  tamen  infirmam  opinor  auctoritatem. 

§.  5. 

Experimentorum,  de  quibus  diximus,  respectu, 
veneni  in  corpus  animale  effectibus,  qualicunque  in 
forma  eo  utaris,  eadem  proferri  symptomata,  cogno- 
scimus; quorum  tamen  energiam  aut  minorem  aut 
majorem, prout  strychnium,  cui  vim  debet,  materiis 

alienis  obductum,  vel  purissimum  adhibetur,  conspi- 
cimus. ^eque  hanc  energiam  minorem  strychnii 
cum  ahis  materiis  cohaei*entis  solum  ab  harum  quan- 
titate, sed  etiam  a cohaesione  cum  strychnio  depen- 
dere, C r a m e r,  strychnium  purum  graviorem  nuce 
vomica  in  pulverem  redacta  eandemque  strychnii 
copiam  continente  eflectum  praestare,  asserens  con- 
tendit, quippe  quum  partes  crudae  ejus  vim  in  nuce 
vomica  magis  impediant,  quam  adjuvent.  Prae 
strychnio  salia  strychnica,  quia  ut  salia  morphii  in 
succis  gastricis  facilius  solvantur,  celeritate  eventus 
et  potentia  exellere,  Pelletier,  Magendie,  Cra- 
mer  confitentur.  Quibus  etiam  auctoribus  nullum 
corpus  extat,  quod,  conjunctione  aliqua  chemica 
cum  strychnio  inita,  ejus  effectus  mortiferos  tollat. 
Antidota  igitux*  sunt,  quae  aut  venenum  evacuent  e. 
g.  opium  ejusque  principium  efficax,  morphium.  Hoc 
de  remedio  posteriore  dictura  eo  probatur,  quod 
quarta  pars  grani  strychnii  et  grana  sex  morphii  in 
acido  acetico  soluta  nihil  incommodi  cuniculo  exhi- 
buerunt, atque  Antonius  deHeide  viro,  ligno 
eolobrino  assuinto  ; artuum  tremore  laboranti  infra  ali- 
quot horas  una  mixturae  hypnoticae  dosi  perfectam 
reddidit  sanitatem,  et  toxicationis  signa  apud  homi- 
nes, quorum  in  cutem  db  epidermide  denudatam 
strychnium  erat  immissum,  simulae  Richter  grana 
nonnulla  morphii  acetici  vulneri  inspersit,  celeriter 
supprimebantur. 

Num  jam  vira  immediate  exerceat  venenum  in 
nervos,  an  antea  resorbeatur  inque  vasa  inferatur 
necesso  sit,  etiamnunc  sub  judice  Iis  est.  Quo  fe- 

mori  cujusdam  animalis  vulnerato  cum.  trunco  nervo 
tantum  cohaerenti  applicato,  nullum  effectura;  toxi- 
cationis  signa  autem,  per  vas  femore  connexo  cum 
trunco,  erumpere,  Mage  n die* **) ***))  viderat,  hacque  ex 
re,  vasa  neque  nervos  ad  veneni  vim  materiamque 
recipiendam  esse,  concludit.  Quamquam  multi,  ut 
Orfila,  Home,  Cramer,  Richter  hanc  secuti 
sunt  sententiam,  neque,  quin  materias,  vasis  medi- 
antibus, totum  attingentes  systema  nervosum  vim 
multo  majorem  expedire  oporteat,  quam  in  ventri- 
culum, ubi  ad  minorem  nervorum  partem  perve- 
niunt, inductas,  dubitare  Jnobis  non  licet;  Wepfer 
tamen,  nuce  vomica  ventriculo  illata,  priusquam  in 
sanguinis  circulationem  transierit,  symptomata,  quae 
nonnisi  immediato  nervorum  tactu  effecta  esse  pos- 
sint, celerrime  accidisse  narrat.  Quam  opinionem  a L o s- 
sio,  Murray,  Hubbard,  Vogt^),  Deforraon^), 
qui  praeterea  lienis  contractionem  strychnio  usus,  ani- 
madvertisse vult,  probatam,  Segalas  f ),  strychnium  quasi 
ictu  electrico  in  nervos  existimans  influere;  tara  gra- 
vibus contra  Magendie  defendit  causis,  ut,  ad  vires 
propagandas  resorptionem  materiae  per  vasa  neces- 
sariam non  esse,  persuasum  habeamus. 

At  vero  in  eo  omnes  hoc  tempore,  sive  illi  sive 
huic  insistunt  opinioni,  consentiunt,  systema  nervo- 
sum praecipue  affici  nuce  vomica.  Quae  quidem. 


*)  Philosophical  Transaet.  1811.  p.  178.  1812.  p.  207- 

**)  Lelirbuch  der  Pharmakodynamik.  B.  1.  p.  120. 

***)  Nouvelle  Bibliolheque  medicale.  Mars  1824. 
t)  Magendie  Journ.  de  physiqlogie.  Oct.  IS 22. 

ut  narcotica,  quibuscum  quandara  habet  similitudi- 
nem, propriam  ejus  vitalitatem  offendit;  neque  ta- 
jjnen  unquam,  quum  multo  rarius  somnus,  vertigo, 
so})or,  animi  perturbationes  eliciantur,  quantopere 
i illa,  sensorium  commune  laedit..  In  medullam 
spinalem,  cerebro  integro,  nucem  vomicam 
wim  exhibere  specificam,  atque  eo  musculos 
j medullae  spinalis  nervis  instructos  contrahi  et  spas- 
imos,  etiam  oapite  a trunco  absciso,  non  vero,  medulla 
sspinali  aliqua  ratione  deleta,  animal  invadere,  ante 
Higinti  circiter  annos  pro  observationibus  suis  Ma- 
ggendie’)  proposuit.  Qualem  autem  exhibet  vim? 
KCluyckens  nucem  vomicam  injuria  narcoticis  de- 
primentibus adnumerans,  medullam  spinalem  nequa- 
quam excitare,  sed  potius  ejus  inflammationem  op- 
pugnare: plerique  alii  in  ea  statum  quendam  incita- 
i ionis  et  congestionis  illam  gignere  judicant.  Cete- 
oquin  verbo  incitationis  solo  hujus  remedii  effectus, 
quum  ab  aliis  incitamentis  in  eo  imprimis  differat, 
quod  ejus  vis  proprium  actionis  nervorum  realis  per- 
vertendae conamen  simul  continet,  non  plane  esso 
explicatos,  nos  non  praeterit. 

Haud  dubie  nucis  vomicae,  quocirca  jam  du- 
Uum  magna  cuin  utilitate  in  morbis  quibusdam  ab- 
dominalibus-a  medicis  usurpatae,  vis  non  solum  ner- 
\ orum  medullae  spinalis,  sed  etiam  gangliorum  ad 
[yystema  pertinet.  Plerique  autem  in  his  morbis  ef~ 

f~— ■ 

) Examen  de  1'action  de  quelqucs  veg^taux  sur  la 
i aoelle  epinicre.  Paris  1809, 

fectus  non  recte  interpretari  solebant,  utJunghans 
nucem  vomicam  cum  amaris  compositam  in  hypo- 
chondria, hysteria,  febribus  intermittentibus,  propte- 
rea  quod  ii’ritet  fibras  musculares  nerveasque,  san- 
guinem commoveat,  bilis  vires  contineat,  utilem  se 
praebere,  ratus.  Etiamnunc,  quamquam,  quomodo 
comprehendatur,  nondum  satis  perspicimus,  simili 
ratione,  qua  medullam  spinalem,  systema  gangliorum 
affici,  maxime  ad  veritatem  accedere  intelligimus. 
Constat  certe,  organorum  abdominalium  secretiones 
fiuge  illa  leniter  augeri  penitusque  commutari. 

Opinionem  nonnullorum,  nucem  vomicam,  quod 
attinet  effectum,  opii  similem  esse,  Junghans,  hoc  ir- 
ritare ob  acre  in  ejus  mixtione  contentum  simul  vero 
vim  nervorum  ob  phlogiston  frangere,  illam  utpote 
volatili  principio  destitutam,  sola  irritatione  hujus- 
que  sequelis  se  manifestare,  dicens,  jam  refutare 
stndet.  Atque,  etiamsi  nucis  vomicae  nonnulla  cura 
opio  ceterisque  narcoticis  sunt  communia,  ex  eo  ta- 
men, quod  symptomata  e.  g.  spasmos  illa  allatos  tol- 
lit, nucis  vomicae  et  opii  effectus  primarios  directa 
esse  contrarios,  perspicuum  est.  Illa,  coenaesthesin 
animumque  seraper  injucunde  offendens,  excitat,  hoc, 
phantasiam  commovens  jucundisque  occupans  imagi- 
nibus, mitigat  spasmos,  illa  nunquam,  hoc  saepissime 
ebrietatem  propriam  cet.  efficit. 

Symptomata  *)  nuce  vomica  utendo  observari  so- 
lita, quum  ex  effectu  primario  facile  colligi  possint, 


*)  cf.  H a h n e m a n n reine  Arzneimitteliehre.  Th.  1.  p.  201* 

tara  vel  in  antecedentibus  jam  attacta  vel  in  sequen- 
tibus adhuc  commemoranda  sint,  hoc  loco  breviter 
antum  adumbremus.  Secretiones  cutis  renumque 
adauctae,  nec  non  digestionis  perturbatae  signa,  ap- 
petentia ciborum  diminuta,  ructus  rancidi,  nausea 
n arvis ; artuum  gravitas  debilitasque,  affectiones 
animi  tristes,  magna  organorum  sensuum  incitabili- 
: as,  anxietas,  deinde  artuum  tremor,  paroxismi  con- 
vulsionum, qui  tactu  corroborantur,  pulsus  ac  respi- 
ratio frequentes  postea  rariores  debilesque,  duode- 
cim circiter  hdris  interjectis,  secretiones  et  excretio- 
ues  accumulatae,  saepe  prurigo,  rarius  exanthema 
L-uoddam  majoribus;  tetani  denique  accessus,  qui, 
tensim  remissionibus  brevioribus  factis,  perseve- 
rantes vitam,  respiratione  plane  impedita,  quodam 
sphyxiae  modo  postremum  auferunt,  erumpentes 

naximis  dosibus  adhibitis,  in  'observationem 
eniunt.  ' 1 ■ ■ 

§■  6. ' 

Morbi  hujus  remedii  usus  postulantes  tales  im- 
trimis;  qui  originem  e vitiis  medullae  spinalis  vel 
angliorum  ducant,  simulque  horum  systematum  qua- 
dam diminuta  et  alienata  sensibilitate  gignantur,  sint 
ssse  necesse,  ex  iis,  quae  do  ejus  vi.  tradidimus,  li- 
met. Itaque  praesertim,  qu„m,  ut  de  ejus  utilitate 
»i  affectionibus  paralyticis  paululum  accuratius  loqua- 
"■ur,  nobis  sit  propositum,  ceteras  morborum  singu- 
» s formas  obiter  perlustremus. 

Systematis  gangliorum  abnormitates,  quae  secre- 
' onibus  excretionibnsque  perturbatis  nec  non  spasmis 

ominalibus  aperiuntur,  quibusdam  in  casibus  fo- 

liciter  removeri  experientiam  secuti  plurimi  statuunt. 
Magnam  propterea  in  dysenteria,  quo  in  morbo 
Hag&trom*)  et  Odhelius**)  primi  ea  usi  esse  vi- 
dentur, atque  ab  Hufeland  et  Fischer  ***) , qui- 
bus in  dysentex-ia  epidemica  aliis  omnibus  medica- 
mentis meliorem  se  praebebat,  maxima  tribuitur  laus, 
famam  nux  vomica  nacta  est.  Alibert,  Sandras, 
Bailly,  stryclinio  solo  adhibito,  in  hoc  quidem 
morbo  ejus  utilitatem  diffitentur;  nihilominus  in  ul- 
timis stadiis,  praecipue  affectionibus  abdominis  ner- 
vosis adhuc  reliquis,  multum  de  ea  jure  potest  ex- 
spectari. — In  multis  etiam  diarrhoeae  e.  g.  in 
biliosa,  mucosa,  cruenta  diarrhoea,  si  a causa  dyna- 
micaproficiscuntur,  speciebus  Horn****)  saluberrimos 
observabat  effectus.  — In  febribus  intermittentibus 
curandis,  ubi  propter  vim  systema  gangliorum  alte- 
rantem sine  dubio  non  parvi  est,  hoc  tempore  inju- 
ria negligitur.  Jam  Ludovicif)  chinae  ipsi  eam 
anteponens,  Biichnerff),  Junghans,  Tiliae us 
' etiam  atque  etiam  commendant.  — Quam  utilem  in 
hypochondria,  hysteria,  cardialgia,  pyrosi 
cet.  a majoribus  nostris  celebratam  Horn  multis  exem- 
plis comprobavit.  — Quamvis  Alstonfff)  et  Mur- 

*)  Vetensk*  Acad,  Handb.  1773.  p.  301. 

**)  Murray,  app.  med. 

Hufel,  .lourii.  B.  1.  p.  76. 

Horn,  Archiv  fur  mediz.  Erfahr.  1810.  3.  B.  pMt- 
t)  Pharmac.  pod.  seoul.  acrommodat.  In  operib.  p.  113. 
fT)  Dispensator.  Boruss.-Brandenburg.  ed.  ab  Ernest. 
Fagi n.  Augustan.  p.  56. 

ftt)  Mater,  med.  Tom.  2.  p.  4l. 

ay*)  maniacis  grana  duo  ad  octo  nucis  vomicae 
•mnum  conciliasse,  opiatis  antea  frustra  tentatis, 
ifirraent,  in  mania  tamen,  quia  minus  cerebrum 
'ficit,  parum  proficiat.  — Contra  epilepsiam, 
boream  St.  Viti,  catalepsiam  cet.  crebro  a me- 
ailla  spinali  et  systemate  gangliorum  exeuntes  hoc 
imedium  utilissimum  nonnunquara  esse,  nobis  est 
?>rsuasum. 

$.  7. 

Illa,  de  qua  jam  $.5.  diximus,  observatione  nisus 
agendie  primus,  nucem  vomicam  in  multis  mor- 
s;  a medulla  spinali  profectitiis  utilem  forsitan  fore, 
t iocinatus  est.  ^Medici  bene  conscii,  quam  parum 
eidieamentorum  vel  efficacissima  his  morbis  gravis- 
rnis  et  pertinacissimis  depellendis  saepe  inserviant, 
eam  fugientes  promptissime  hoc  a M agendie  di- 
um experimentis  examinabant.  Prae  ceteris  una 
•rborum  classis,  paralyses  scilicet,  in  depressa 
•itematis  nervosi  actione  positae,  usui  ejus  accom- 
datissnna  esse  videbatur,  atque  experientia,  multas 
ucies  ea  posse  sanari  docebat. 

Fouquier'*),  cui  multorum  aegrotorum  affectio- 
sus paralyticis  laborantium  tractandorum  nucisquo 
bacae  in  partes  resolutas  virium  observandarum  oc- 
bo  erat  data,  apud  alios  post  horam  fere  dimidiam, 
|ud  alios  post  nonnullas  demum  horas  tanquam  pri- 
| effectus  signa,  dosi  minore,  musculorum  solum 
falyticorum,  dosi  majore,  omnium  voluntati  ob- 

U» 

’)  Appar..  Illud.  Vol.  I.  p.  48 J. 

*■*)  Mediz.  Cliirur#.  Zeilung  1818.  p.  15J. 

noxiorum  spasmos  tonicos  comparuisse  narrat.  Omne* 
trunci  musculos  eodem  gradu,  minus,  ut  videretur 
diaphragma,  affectos,  extremitates  superiores  flexas 
inferiores  extensas  esse  solitas;  quem  tetanum  arti- 
ficialem, artus,  quo  magis  motu  sensuque  orbatos,  ec 
magis  arripientem,'  aegrotis  non  solum  non  mo- 
lestias, sed  potius  sensum  quemdam  jucundum  com- 
movisse; interdum  quidem  artuum  concussiones  do- 
lorificas  celeriter  transeuntes,  neque  motu,  neque  ulla 
alia  causa  emissas,  aegrotos  irruisse , sed  tactum,  mo- 
tum, calorem  auctum  remedium  efficax 'et  utile  com- 
probasse; appetitum  meliorem,  alvi  obstructionem, 
magnis  dosibus  praebitis,  loquelam  difficilem,  dispnoe- 
am,  dysphagiam,  dysuriam  reddidisse  nucem  vomi- 
cam. — Omnia  symptomata  apud  alios  aegrotos  do- 
sibus minoribus  apud,  alios  majoribus  evocata  plures 
horas  aut  ad  alterum  usque  diem  permansisse.  Ei 
decem  aegrotis  quatuor  perfecte,  duos  imperfecte 
curavit. 

In  partibus  resolutis,  motibus  spasticis  solum  cor-i 
reptis,  Magendie  nuce  vomica  usus  formicationem 
quamdam  et  deinde  sudorem  animadvertebat.  In  he- 
miplegia  malum  latus  modo,  latere  sano  inquiescente, 
afficiebatur.  Nonnunquam  etiam  exanthema  proprium, 
cujus  nihil  in  latere  sano  aderat,  erumpebat,  aut  unumj 
linguae  latus  amaro,  alterum  naturali  sapore  omnia 
sentiebat.  Dosibus  auctis,  lateri  utrique,  impari 
autem  modo,  spasmi  incidebant,  tantumque  vehemeii*! 
tiae  gradum  adipiscebantur,  ut  aegroti  interdum 

lectulo  ejicerentur.  Insignes  effectus  in  omnibus  pa  j 

• - 

ralysium  speciebus  et  universalium  et  partialium»  1 

axima  genitalium  debilitate,  in  organorum  digestio- 
uts  torpore,  in  atrophia  extremitatum  superiorum  et 
inferiorum  observavit. 

At,  quamquam  haec  aliaque  ab  Assalin,  Briche- 
' au  Husson  cet.  instituta  experimenta  omnes  quo- 
: indam  de  nuce  vomica  contra  aliquot  paralysium 
rmas  utili  dubitationes  sustulerunt,  res  denuo,  strych- 
i.o  in  ea  invento,  medicorum  attentionem  in  se  con- 
i;rtit.  Quod  quidem  alkali  multi  alii,  initio  propter 
i.  corpus  animale  energiam  ab  usu  deterriti,  post- 
mam  Magendie  primus  corpori  humano  id  inferre 
) matus  hominem  musculorum  debilitate  laborantem, 
to  diebus  praeterlapsis,  grano  quadrante  strychnii  pro 
:)si  meliorem  reddidit,  pluribus  in  diversis,  prae- 
ipue  quae  in  atonia  et  torpore  nervorum  constant, 
ifectionibus  prospere  adhibebant. 

Praesertim  memoranda  sunt  experimenta,  quibus 
ndral*)  strychnii  vim  in  hujusmodi  morbis  exqni- 
bat.  Strycliniuin  purissimum,  omni  brucinio,  quod 
elletier  a primo  fugerat,  liberatum,  in  pilulis  par- 
im duodecimam  aut  sextam  grani  continentibus  prae- 
ibat. Haec  sunt  exempl^: 

Pictor  quidam,  pluries  jam  colica  saturnina  ten- 
itus,  ex  mense  fere  uno  extensorum  manuum  paralysi, 
quam,  qui  multum  plumbi  praeparatis  occupantur, 
repissime  incidunt,  laborabat.  Multis  medicamentis, 
internis  et  frictionibus  irritantibus,  frustra  adhi- 
tis,  tempore  matutino  et  vespertino  pilulam  grani 

i lodeciinam  partem  strychnii  continentem  per  dies 
i — 

’)  Magendie  Journal  de  physiologie.  Juillet  1823. 

quatuor  assumebat.  Primum  in  manuum  extensori- 
bus tremor  dolorificus,  duabus  deinde  pilulis  usur- 
patis, extensorum  digitorum  contractiones,  quibus 
digiti  vehementer  ad  manus  dorsum  reflecti  sunt, 
spasticae,  levesque  extremitatum  convulsiones  exorie- 
bantur. Post  hebdomades  nonnullas,  dosibus  iisdem 
eodemque  modo  repetitis,  debilitas  e manibus  ces- 
serat. — Apud  alium  hominem  eodem  morbo  idem 
fere  tempus  laborantem  una  pilula  (Gr.  yr5)  trismum 
exiguum  tetanumque,  quum  musculorum  extremita- 
tum, tum  abdominis  et  nuchae,  evocavit.  Eandem 
dosin  postero  die  iteratam  contractiones  spasticae 
modo  extremitatum  secutae  sunt.  Dosi  ad  duas  pilu- 
las aucta  quatuordecim  diebus  post  paralysi  erat  li- 
beratus. — Homini  ex  eadem  causa  paralysi  affecto, 
cui  dosis  grani  unius  strychnii  demum  contractiones 
excitaverat,  nihil  expediit.  — Apud  alium  una  pi- 
lula usum,  trisino  primum  observato,  postero  die 
\ 

eadem  dosis  fuit  sine  ullo  effectu,  quam  ob  rem, 
ut  postremum  partem  grani  tertiam  strychnii  assumat, 
coactus  est.  Paralysis  diminuebatur.  — Figulus  qui- 
dam, dosi  infra  dies  duodecim  ad  granum  aucta,  fa- 
cilibus tantum  contractionibus  turbatus,  hanc  dosin 
transgressus  in  tetanum,  quo  retrorsum  retractum  est 
caput,  delapsus  est.  Eventus,  aegroto  vim  vehemen- 
tissimain  verito  remedium  respuente,  in  suspenso 
manebat.  — Hemiplegia  hominis,  medicamentis  et 
internis  et  cauterisatione  in  regione  lumbali  nequid- 
quam  oppugnata,  hujus  remedii  usu  ingravescebat, 
parte  tertia  grani  enim  sumpta,  aegrotus  doloribus  i» 
regione  maxillari  vehementissimis  extremitatum qu 

nferiorum  rigiditate  vexabatur.  — Hemiplegia  alius 
ominis,  ab  apoplexia  priore  residua,  strychnio  in  p ar- 
mi pejorem  versa  est;  pars  duodecima  grani  strych- 
ii  jam  tetanum  artuum  resolutorum  procreabat,  et, 
«medio  die  postero  adeo  seposito,  cephalaea  mole- 
fdssima  eum  torquebat.  Ex  quibus  multisque  aliis  sym- 
t tornatis  Andral,  encephalomalaciam  adesse  opor- 
•re,  argumentatus  est,  interrogatque,  num  forte  hoc 
u casu  stry ch nium  circa  encephali  locum,  quem  an- 
' a apoplexia  obsederat,  inflammationis  incipientis 
usam  dederit. 

Praeferamus  jam  aliquot  exempla  ab  Andral 
urrata,  quae  brucinii,  quo  pauci  medici  usi  sunt, 
im  strychnii  simillimam  in  iisdem  morbis,  in  qui- 
us  hoc  multum  valet,  convincunt.  Magendie,  pros- 
■ rum  eventum  dubbus  iri  casibus  atrophiae  brachii 
imorisque  brucinium  adduxisse,  breviter  annotat; 
ndral  antehac  in  animalibus  hujus  substantiae  vim 
pertus  ex  iisque  suspicatus,  granum  dimidium  pro 
si  symptomata  ullius  periculi  hominibus  non  esso 
flaturum,  accuratius  hac  de  re  loquitur.  Pilulae 
ngulae  granum  dimidium  continentes  aegrotis  prae- 
' bat.  Hos  vide  effectus. 

Colorum  tritor,  cui  a duobus  mensibus  manus 
irnt  paralyticae,  nullo  cftectu  unam  assuinsit  pilu- 
I1  n,  duae  brachiorum  convulsiones  maxime  exiguas, 
i atuor  contractiones  satis  fortes  protruderunt.  Con- 
Uescebat.  Paralysis  manuum  alius  colorum  tri- 
: *s>  granis  quatuor  et  dimidio  demum  molestis  for- 
j cationibus  in  brachiis,  quinque  granis  convulsioni- 
s vehementibus  elicitis,  in  melius  mutata  est.  — 

Dosi  granorum  duorum  apud  pictorem  manibus  pa- 
ralyticum, summo  trismi  gradu  exorto,  ad  salutem 
reditus  fere  non  animadversus  est.  — Alii  homini 
plumbo  venenato  et  inde  paralytico,  cui  dosis  gra- 
norum trium  et  dimidii  rigiditatem  tetanicam  et  in 
brachiis  et  in  cruribus  excitaverat,  auxilio  brucinium 
non  fuit.  — Homo  paraplegia  laborans  dosi  grano- 
rum duorum  usus  de  dolore  in  pedum  plantis  et  de 
contractionibus  extremitatum  inferiorum  vehementis- 
simis  conquerebatur.  Malum  non  est  sublatum. 

Tempore  recentiori,  quo  ars  medica,  rebus  phy- 
sicis atque  cheinicis  magis  magisque  excultis,  multis- 
que medicamentis  repertis,  quadam  ratione  mirabi- 
liter profecit,  etiam  nonnulli  medici  remedia,  vi  ve- 
hemente  insignia,  organismo,  quomodo  usque  eo  non 
erat  factum,  inferre  tentabant.  Quo  imprimis  me- 
thodus endermatica,  a Lesieur  et  Lembert  exer- 
cita, cujus  in  posterum  magna  est  spes,  referenda 
est.  Remediis  ab  illis  secundum  hanc  methodum 
adhibitis  adnuinerandam  est  strychnium,  cujus  in 
morbis  paralyticis  usurpati  duos  collocat  effectus 
Lembert:  localem  et  universalem.  Bene  pulverisa- 
tum  cutem  ab  epidermide  vesicatorio  denudatam  irri- 
tat et  dolorem  pungentem  ac  profusam  suppuratio- 
nem efficit.  Universalis  effectus  in  tactus  et  motus 
organis  simulque  in  vasis  se  manifestat.  Maximam 
partem,  duabus  horis  post  applicationem  praeterlapsis, 
concussiones  cum  cephalaea  lateris,  cui  strychnium 
erat  applicatum,  apparent.  Qui  elfectus,  sex  usque 
ad  duodecim  horas  continuati,  artuum  rigorem  sae- 
pissimo relinqunt,  animum  autem  graviter  nunquam 

perturbant.  Noctu  convulsiones  validiores,  circulatio 
sanguinis  accelerata,  partes  resolutae  calidiores  rna- 
.gisque  transpirantes. 

Eadem  fere  symptomata  Richter*)  apud  homi- 
nnes  paralyticos  in  nosocomio  caritatis  Berolinensi  ab 
i;pso  curatos  observavit.  Strychnio  puro  subtilissime 
[ oulverisato  cuti  ab  epidermide  denudatae  applicato, 
rorimum  pruritus  ardorque  excitabatur,  post  horam 
[dimidiam  calorem  a loco  applicationis  super  totum 
corpus  se  diffundentem,  quem  postremum  transpira- 
ii°  copiosa  sequebatur,  aegrotus  sentiebat.  Omnes 
.ere  aegroti  tempore  vespertino  et  nocturno  in  par- 
i ibus  imprimis  resolutis  convulsionibus,  qUae  susci- 
aabant  dormientes,  turbabantur.  Saepe  cephalaea, 
i.ausea,  vomituritiones,  pulsus,  transpiratione  adcta, 
r equentior,  semper  alvi  obstructio,  raro  urinae  emit- 
e3ndae  difficultates , nunquam  cerebri  affectiones  ade- 
ant. Haec  paucis  sunt  effectus  exempla: 

Mulier  hysterica,  aphonia  paralytica  e causa 
lieumatica  laborans,  post  dies  novem  convaluit.  Alia 
aralysi  extremitatum  inferiorum  aliisque  tabis  dor- 
«ilis  symptomatis  affecta,  postquam  inutiliter  longum 
cer  tempus  ter  quotidie  quindecim  nucis  vomicae 
rrana  assumsit,  etsi  dosis  a grano  dimidio  ad  duo  et 
iiimidium  erat  aucta,  in  meliorem  statum  non  trans- 
tta  est.  Homo  extremitatibus  superioribus  et  inf.3- 
oribus  paralyticus  per  sex  hebdomades  curabatur 
rychnio  in  nucha,  brachiis,  femoribus  usque  ad 
ana  tria  applicato,  brachium  dextrum  satisbene  si- 


’)  Diss,  inaugural,  de  methodo  endermati 


«ca.  Berl.  1829* 

nistrura  promptissimo  et  sine  tremore  extendere  va- 
lebat. Quum  hic  aegrotus  ex  alto  loco  decidisset, 
Richter,  ansam  morbi  impedimentum  mechanicum 
in  canali  vertebrali  esse,  credit;  medullae  spinalis 
concussione  inflammationem  chronicam  ejus  membra- 
norum fortasse  ortam  esse,  quae  in  exsudationem 
conversa,  compressione  functiones  medullae  perturbet. 
Apud  hominem  manibus  paralyticum  post  colicam 
Saturninam  auxilium  animadvertit.  Duobus  viris,  al- 
teri tabe  dorsali,  alteri  paralysi  extremitatum  inferio- 
rum, pollutionibus  Orta,  et  mulieri  hemiplegia,  cujus 
causa  fuit  apoplexia  nervosa,  affectis  nihil  utilitatis 
attulit. 

Haec  ad  omnem  de  nucis  vomicae  contra  affe- 
ctiones paralyticas  praestantia  dubitationem  e medio 
tollendam  suppeditare  mihi  videntur.  Verumtamen, 
ut  fieri  solet,  medicamento  detecto,  aut  contra  mor- 
bum primo  laudato,  ab  aliis  plus  aequo  in  omnibus 
paralysibus  praedicata,  ab  aliis,  ut  a Dupan  et  Lar- 
rey+)  hujus  remedii  usu  paralyticos  aliosque  syste- 
matis nervosi  qualescunque  morbos  semper  deterio- 
res fieri  censentibus,  rejecta  est  nux  vomica.  Ad  quas 
opiniones  inter  se  valde  discrepantes  recte  ponderandas, 
affectiones  paralyticas  esse  symptomata  diversissimarum 
systeniatis  nervosi  perturbationum,  quae,  ut  illa  re- 
moveantur, sua  quaeque  remedia  postulent,  cogitari 
tantum  debet.  Quum  jam  singula  remedia  suum  pro- 
prium habeant,  neque  unum  omnibus  illis  perturba- 
tionibus respondeat,  nucem  vomicam  in  aliis  casibus 


*)  v.  Froriep’s  Notizen  l.B,  N,  21,  p.  336. 

saluberrimam,  in  aliis  inutilem,  in  aliis  adeo  maxime 
; noxiam  se  praebeat,  necesse  esse,  facile  est  intellectu, 
'Experimenta  enim  physiologica,  de  quibus  supra  di- 
ximus, nucem  vomicam,  cerebrum  fere  haud  afficien- 
tem, in  medullam  spinalem  effectum  incitantem  exer- 
cere, docuerunt,  ex  quo,  eam  praecipue  modo  vim 
Jhabere  sanandarum  paralysium,  quae  symptomata 
.sint  vitalitatis  dimunutae,  aut  medullae  spinalis  ipsius^ 
aut  nervorum,  qui  inde  ducunt  originem,  satis  pat^f'*? 
IEx  his  causis  nihil  paralysibus  offert  utile,  qUae^ 
cex  vitiis  proficiscuntur  cerebri  e.  g.  ex  apoplexiis. 
Wum  vero  hemiplegiae  ex  his  exortae  nucis  vo- 
micae usu  sint  sublatae,  ut  dicunt,  quum  interdum 
.ane  ullo  medicamine  evanescant,  in  dubio  versatur. 
'Affectionibus  paralyticis  statu  incitationis  medullae 
-pinalis  genitis  e.  g.  myelitide,  non  solum  non  pro- 
dest, sed  potius  nocet;  sin  autem,  inflammatione 
oppressa , materiis  exsudatis  sustinentur,  fortasse  fe- 
liciter, quod  idem  do  ortis  causa  rheumatica  valet, 

11  d processura  resorptionis  adjuvandum  potest  adhiberi. 
j)araplegiae  tabis  dorsalis  comites  nec  non  para- 
vyses,  quae  ex  onania  et  excessibus  in  Venere  eve- 
niunt, atque  in  torpore  quodam,  concussione *)  me- 
ullae  spinalis  propria  exorto,  sitae  esse  videntur,  haud 
ubie  nuce  vomica  meliores  redduntur.  Plurimum  ta- 
nen,  ut  exempla  ostendunt,  in  paralysibus  partiali- 
us, organis  centralibus  integris,  harumque  quidem 
raesertira,  quibus  homines,  multum  plumbi  praepa- 
atis  occupati,  sunt  obnoxii. 

*)  P.  Olivi  er  iiber  das Ruckenmark  und  seine  Krank- 
1 en,  mit  Zusatzen  von  Radius,  Leipz,  1824, 

Praeparata  pharmaceutica,  quibus  uti  sole- 
mus, haec  sunt : Pulvis  nucum  vomicarum.  Alias 
propter  tenacitatem,  ut  facilius  in  pulverem  possent 
redigi,  torrebantur11),  sed  quum  hac  re  earum  ma- 
teria eitractiva  in  succis  gastricis  insolubilior  fiat,  re- 
dula  tantum  comminuantur,  necesse  est.  Quod  attinet 
dosin,  cum  granis  duobus,  bis  quotidie  repetitis,  in- 
itium faciendum  est,  sensim  sensinique  autem  dosis 
. usque  ad  effectum  quaositum,  nonnunquam  grana  qua- 
tuordecim  petentem,  augetur.  — Extractum  nucis 
vomicae.  Discernenda  sunt  extr.  aquos.  et  spi- 
rituos.* * ***)11) Ad  prius  praeparandum  semina  raspata 
infundenda  et  digerenda*1111),  non  coquenda  sunt.  In- 
fusum hac  ratione  effectum  leni  igne  ad  pilularum 
spissitudinem  redigitur.  Ad  extr.  spirituos.  obtinen- 
dum Magendie  praescribit,  nt  nuces  vomicae,  quot 
vis,  cum  alcohol,  quoad  nihil  amplius  extrahitur,  di- 
gerantur, deinde  liquores  expressi  et  colati  ad  extracti 
consistentiam  evaporentur.  Si  hoc  in  aqua  solutum 
colatur  et  in  vasis  porcellaneis,  ut  extr.  chin.  sicc., 
inspissatur,  extr.  spirituos.  siccum,  a Magendie 
etiam  propositum,  obtinetur.  — Tinctura  digestione 
unciae  unius  nucum  vomicarum  cum  unciis  quatuor  spi- 
ritus vini  solet  praeparari.  Magendie  praeterea  tinc- 
turam, cujus  uncia  grana  tria  extr.  spirituos.  sicc.  con- 
tinet, ad  frictiones  externas  laudat.  — Strychnium 


*)  Trommsdorffs  Journ.  V.  1,  p.  38. 

*4)  Pharmacopoea  Borussica  edit,  quint,  p.  175. 

***)  Voigtel’s  Arzneimittellehre.  V.  2.  p.  261. 

' 

nitricum,  — Strychnio  puro  Magendie  utitur 
aut  in  pilulis  aut  in  tinctura,  in  cujus  uncia  una  tria 
grana  strychnii  insunt,  aut  in  hac  potione:  Recip. 

Aquae  destillatae  uncias  duas,  Strychnii  purissimi 
granum  unum.  Sacchari  albi  drachmas  duas,  Acidi  ace- 
tici  guttas  duas.  S.  Tempore  matutino  et  vespertino 
cochlear.  — 


Narratiuncula  morbi  hominis  tabe 
dorsali  laborantis  atque  effectus  in 
eo  nucis  vomicae. 

Fr.  P.  XLV.  annos  natus,  a parentibus  sanis  or- 
Itus  ipseque  aliquaudo  constitutionis  bonae  firmaeque, 
aetate  puerili  morbis,  nisi  apud  infantes  solitis,  non 

\vexabatur.  Septimo  decimo  aetatis  anno,  quum  nomen 

» \ 

dedisset  militiae,  laboribusque  expeditionis  unius  nec 
inon  typho  contagioso  esset  perfunctus,  duo  accepit 
wulnera,  alterum  ictu  teli  ignivomi  inflictum  in  fe- 
rmore  sinistro  mox  consanuit,  neque  ulluin  reliquit 
imcommodum;  alterius  in  regione  occipitali  sclopeti 
tumbone  illati,  symptomatis  periculosis  non  ingressis, 
(rationem  non  habuit.  Quod  vulnus  quidem  fere  to- 
‘:um  cicatrice  obductum  est,  in  loco  tamen  parvo 
I 3rusta  se  formavit,  quae  plures  per  annos  decidit, 
h i0  regeneravit,  post  sex  annos  omnino  evanuit.  Eo- 
[•lem  circiter  tempore,  molestiis  ac  refrigerationibus 
dio  noctuque  expositus,  capitis  dolore  affectus  est 

tam  vehementi,  ut  mentis  fere  non  compos  esset. 
Postquam  unum  per  diem  duravit,  in  aure  dextra  cre- 
pitura, quasi  globulus  prope  eam  emitteretur  e sclo- 
peto,  subito  percepit,  quo  facto  copia  fluidi  aquosi, 
colore  subflavo  ex  ea  profluit.  Antea  in  externis  auris 

I 

partibus  nihil  esse  animadversum,  sed  liquor  ex  alto 
dicitur  emersisse.  Qui  capitis  dolores  intra  duos  an- 
nos ter  regressi  profluvio  ex  aure  dextra  semper  leva- 
bantur, neque  unquam  postea  redierunt.  A.  MDCCCXIV 
affectione  pedum  rheumatica  correptus  est,  quae  eos 
quidem  aliquantum  immobiles  reddidit,  sex  auten* 
hebdomadibs  praeterlapsis,  medicamentis  aptis  tracta- 
ta recessit.  Psora,  qua  paucis  ante  annis  laborave- 
rat, intra  tres  hebdomades  in  itinere  medicaminibus 
quum  internis  tum  externis  sanata  est.  Pneumonia 
gravissima,  quae  A.  MDCCCXX  eum  oppressit,  post 
dies  quatuordecim,  venaesectionibus  novem  factis,  om- 
nino eSt  remota.  Ante  hos  annos  octo  prima  appa 
ruerunt  haemorrhoidum  molimina  apud  aegrotum,  quae, 
doloribus  in  regione  ossis  sacri  praetereuntibus  alvi- 
que obstructione,  qua  sanguinis  congestiones  non- 
nunquam  adducebantur,  exceptis,  magnas  secum  non 
ferebant  molestias. 

Mense  Majo  A.  MDCCCXX  VITI  aegrotus  au*ilium 
a Piegio  Instituto  Policlinico  jam  petiit  propter  affe- 
ctionem ventriculi  spasticam  nec  non  molimina  hae- 
morrhoidalia,  quibus  hirudinum  applicatio  vapora- 
tionnmque,  profluviis  sanguinis  mucique  saepius  re- 
petitis, aliquid  attulerunt  levaminis.  Neque  praeter- 
mittendum est,  hoc  fere  tempore  pedum  sudores,  qui 
diu  jam  aderant,  cessisse,  neque  ulla  ratione  potuisse 

restitui.  Paulo  post  de  debilitate  quadam  molestis- 
sima et  extremitatum  inferiorum  et  brachii  sinistri, 
quacum  spasmi  proprii  sensus  mox  se  conjungebat, 
< conquerebatur. 

Quod  vitae  rationem  aegroti  attinet,  neque  un- 
tquam  inVenere  nec  Baccho  evagatura,  tres  et  viginti 
annos  natum  primum  exercuisse  coitum,  usque  eo 
meque  immoderate  pollutionibus  nocturnis  vexatum 
i neque  onaniae  fuisse  deditum,  postea  etiam  uxori, 
equam  ante  annos  octo  in  matrimonium  duxit,  modice 
t tantum  debitum  conjugale  se. praestitisse,  quidem  con- 
itendit.  Quibus  tamen  uxor,  si  ei  credere  vis,  con- 
t-radicit,  aegrotum,  asserens,  et  ante  et  inter  matri- 
imonium  Veneris  voluptatibus  incredibili  fere  modo 
sse  tradidisse. 

Mense  Majo  A.  MDCCCXXX,  quo  aeger  denuo 
effectionum  paralyticarum  causa  auxilium  Instituti 
IRegii  Policlinici  imploravit,  haec  aderant  syinpto- 
i nata : 

a)  Paralysis  incompleta  extremitatum 
i nferiorum  et  brachii  sinistri  simul  cum 
contractionibus  spasticis,  quae  eas  inter- 
dum irruunt,  conjuncta.  Aegrotus  quidem  stare 
)t  tempus  aliquod  baculo  innisus  magno  cum  labore 
re  valet;  sed  tarde,  incerto,  proprio  quodam 
nodo  plantam  pedis  tantum  neque  digitos  in  terra 
ranens,  tumque  alterum  pedem  in  semicirculum  ex- 
rorsura  trahens  progreditur,  et  ambulatiuncula,  ut 
nx  se  possit  sustinere,  defatigatur.  Brachio  sinistro 
luidem  sollae  extollendae,  sed  ejus  digito  minimo  ot 
utnulari  neque  ullius  rei  comprimendae  neque  reti- 

nendae  est  facultas.  Contractiones  spasticae  extre- 
mitates irregulariter,  et  die  et  noctu,  cum  quo- 
tidie pluries,  tum  post  plurium  dierum  intervalla, 
tempestate  tamen  aspera,  praesertim  ventibus  adver- 
sis flantibus,  crebrius  ac  vehementius  invadunt.  Cui 
contractioni  sensus  quidam,  quasi  quid,  quod  aeger 
cum  aere  comparat  tenui,  a columna  vertebrali  se 
promoveat  ad  extremos  digitos,  semper  praecurrit. 

Quae  contractio,  praecipue  flexorum  digitorum,  non- 

\ 

nulla  temporis  momenta  perdurans,  brevibus  inter- 
vallis praeterlapsis,  intra  horas  complures  saepiu% 
redit,  sensumque  frigoris  proprium  in  partibus  reso- 
lutis relinquit.  Quibus  factis  autem  aegrotus  melius, 
quam  antea  progreditur.  Extremitates  quidem,  qui- 
bus se  libere  movendi  copia  non  deest,  non  admo- 
dum emarcuerunt;  sed  temperatura  in  iis  aliquantu- 
lum est  comminuta. 

b)  Excretio  urinae  perturbata.  Tempore 
matutino  aegrotus  ardorem  sentit  vehementissimuin, 
nihilominus  tamen  urina  tantum  guttatim  vel  omnino 
non  profluit,  quam  demum,  exercitationibus  modicis 
usus,  in  radio  et  sine  magna  difficultate  potest  red- 
dere. Vesica  igitur  urinaria  nonnunquain,  urina  ac- 
cumulata, se  extendit,  ut  aegrotus  dolore  in  pelvi 
premente  saepius  vexetur.  Quod  malum  ante  unum 
fere  annum  advenit,  et  abhinc  ultimis  mensibus  ma- 
xime est  corroboratum. 

c)  Functio  partium  genitalium  laesa.  Ex 
tribus  ferme  annis  aegrotus  coeundi  appetitum,  quam- 
vis interdum  sit  maximus,  explere  nequit;  sperma 
enim  quidem  die,  aegroto  cogitationibus  impudicis 

idulgente,  sed  non  pollutionibus  nocturnis,  quae 
regantur,  et  sine  ulla  penis  erectione  saepius  ef- 
iunditur. 

d)  Symptomata  h aemorrh  oidum.  Hae- 
morrhoides coecae,  neque  dolores  commoventes,  ne- 
ue  saepe  prodeuntes,  partem  intestini  recti  superio- 
e?m  obsidere  videntur.  Simul  tanta  ad  alvi  obstru- 
tdonern  adest  inclinatio,  ut  nonnisi  quarto  quinto  ve 
iie  alvus,  quacum  nullo  tempore  sanguis,  saepissime 
nucus  profluit,  solvatur.  — Dolores  capitis  nunquam, 
rorsales  raro  eveniunt,  saepius  formicationis  sensus 
eer  spinam  dorsi  apparet.  Praeterea  torpor  quidam 
n cute  memorari  debet,  qui  efficit,  ut,  si  digitis  tan- 
i.tur,  aeger  quasi  chartam  inter  cutem  et  digitos  ja- 
centem se  sentire,  putet.  Qui  autem  sensus  alienatus, 
dl  truncum  modo  neque  ad  caput  collumque  perti- 
cens,  in  regione  ossis  sacri  et  coccygis  ad  hunc  pervenit 
r-adum,  ut  aegrotus,  sive  residet  in  rebus  duris  sive 
i ollibus,  se  sedere  opinetur  in  pulvino.  Functiones 
rganorum  sensuum  neque  sunt  perturbatae,  etiamsi 
mim  sensibilitas  aliquanto  aucta  videtur,  et  oculi 
ejxtri  pupilla  minus  quam  alterius  in  lucem  reagit. 
inimus  liber,  memoria,  judicium,  intellectus  bonus, 
'erum  magna  sensibilitas  debilitasque  systematis 
cjrvosi  in  universum  animadvertitur;  res  enim  tri- 
ces, haud  ad  aegrotum  spectantes,  eum,  ut  lacrymas 
?jqueat  tenere,  commovent.  Pulsus  quidem  fre- 
sentior,  quam  in  statu  normali,  sed  plenus  mollis- 
se; ciborum  appetitus  et  somnus,  nisi  forte  aegro- 
i te  illis  affectionibus  spasticis  torqueatur,  optimi. 

Quibus  ex  omnibus  symptomatis  prolatis,  mor- 

bura  originem  ducere  e medullae  spinalis  malo,  cui 
nomen  Tabes  dorsalis  imponitur,  jure  concludere, 
licitura  est.  Prognosin  hanc  ob  rem  collocare,  fuit 
difficillimum,  quum  hic  morbus,  rebus  etiam  maxime 
secundis,  valde  chronicum  certe  absolvat  decursum. 
Etiamsi,  quod  causas  attinet,  ictum  in  occipitium, 
ubi  etiamnunc  cranii  impressio,  quae,  imperialis  cir- 
cuitu, non  cedit  digito  prementi,  apparet,  affectiones 
rheumaticas  vehementissimas,  sudores  denique  pe- 
dum suppressos  gravissima  esse  momenta,  negare  non 
possumus;  attamen,  simul  in  Venere  excessus  hoc 
quoque  in  casu  ad  morbum  procreandum  plurimum 
attulisse,  autumemus. 

Prae  omnibus  praeter  diaetam  levem  sed  valen- 
tem nux  vomica,  in  quibusdam  affectionibus  para- 
lyticis a multis  laudata,  ad  usum  internum,  praeser- 
tim, quum  aegroto  jam  antea  profuisset,  indicata  visa 
atque  hoc  modo  iterum  praescripta  est:  Recip.  Pulv. 
nuc.  vomic.  drachmam  dimidiam,  Succ.  Liquir.  q.  s. 
ut  fiant  pilulae  N.  LX.  Consperg.  pulv.  Lycopod. 
S.  Bis  quotidie  duae  pilulae.  Jam  vero,  ut  et  hae- 
morrhoides respicerentur  et  obstructiones  alvi  etiam- 
tuin  pertinacissimae,  aegrotus  praeterea  accepit:  Pulv. 
aerophor.  Pharm.  Paup.  unciam  unam,  Lactis  sulphur, 
drachmas  duas,  Elaeosacch.  ^oenicul.  drachmam  unam. 
M.  D.  S.  Bis  quotidie  cochlear  parvum. 

Quibus  remediis  adhibitis,  mensis  Jnnii  fine  i»1 
statum  paulo  melioram  aegroti  valetudo  erat  trans- 
lata. Urinae  enim  alvique  excrctio  facilius  conficie- 
batur, contractiones  spasticae  usque  eo  non  redie- 
rant, ipse  gressus  aegroti  paulo  firmior  esso  videba- 

r.  Dosi  crescente  octo  pilulae  in  (liem  assume- 
tntur. 

Initio,  mensis  Julii,  quum  haemorrhoides  coecae 
i ano  progressae  molestias  nonnullas  aegroto  effice- 
nt,  hirudines,  pulsu  insuper  pleno  duro  que,  duo- 
if.im  sunt  applicatae.  Quo  facto  haec  evanuerunt 
mptomata.  In  finem  autem  hujus  mensis  alvi  ob- 
ructio  affectionesque,  quibus  febrilis  status  acces- 
rat,  ceterae  ita  increverunt,  ut  aegroto,  qui  ex  die- 
is  sex  non  solverat  alvum,  infus.  fol.  senn.  cum  na- 
to sulphurico  praeberetur,  necesse  esset.  Qua  ob- 
rructione  perseverante  sublata,  aeger  pulverem  ite- 
i m assumebat.  Pilularum  numerus  ad  quatuordecim 
i diem  augmentatus  est. 

Medio  mense  Augusto,  granis  quinque  nucis  vo- 
iicae  pro  dosi  usurpati?,  primae  contractiones  spa- 
iicae,  quae,  multo  ab  iis,  quibus  aegrotus  alioquin 
1 rquebatur,  differentes,  nihil  doloris,  sensum  imo 
nendam  jucundum  progenuerunt,  in  partibus  solis 
solutis  se  manifestarunt.  Pulveres,  quum,  obstru- 
lione  alvi  ingravescente,  non  amplius  sufficerent, 
um  pilulis  ex  sapon.  Jalapp.,  Extr.  Aloes  et  Lact. 
i Iphur.  sunt  permutati.  Fine  mensis  remissio  ex- 
etionis  urinae  impeditae  praecipue  se  ostendit;  die 
uim  aegrotus  eam  facile  retinebat,  ac. reddebat,  in- 

4 

r somnum  modo  guttae  nonnullae  interdum  pro- 
mebant. Ceteroquin  somnus  appetitusque  ciborum 
otatis  omnino  respondebant. 

Mensi  Septembri  multo  melius  aegroto  in  uni- 
! Jrsum  fiebat.  Etenim  cutis  torpor  sensim  discede- 
r Jt>  neque  in  truncum  totum  amplius  extensus,  nisi 

ossis  sacri  et  coccygis  regionem  atque  inferiores  extre- 
mitatum partes  non  occupabat.  Cursu  longo  non  valde 
defatigabatur  aegrotus,  pedesque  ratione  jam  magis 
uaturali  in  terra  ponebat.  Sin  autem  in  sella  sede- 
rat, rigorem  quendam  percipiebat  in  cruribus,  qui, 
motibus  per  aliquod  tempus  factis,  mox  evanescebat. 
Ceterum  brachii  sinistri  vis  accreverat.  Dosis  nucis 
vomicae,  ad  quindecim  grana  adaucta,  symptomata, 
quae,  quin  remedium  hoc  retineretur,  non  prohibe- 
bant, aliquot  propria  evocabat.  Affectiones  enim 
spasticae,  quibus  aliquoties  e sella,  semel  adeo  e 
lecto  ejiceretur,  interdum  subito  aegrotum  aggredie- 
bantur. Animi  se  compotem  tali  in  impetu  semper 
fuisse  posteaque  melius  se  potuisse  ambulare  dixit. 
De  molestissima  praeterea  prurigine  in  cute  nec  non 
de  quodam,  inter  usum  nucis  vomicae  nonnunquam 
observato,  celerrime  erumpente  ac  recedente  exan- 
themate conquerebatur. 

Quamquam  aegrotus  grana  decem  nucis  vomicae 
pro  dosi  in  finem  mensis  Octobris  bis  quotidie  acci- 
piebat, digestionis  tamen  organis  non  erat  detrimento. 
Neque  enim  ructus  rancidi,  neque  nausea  ei  obve- 
nerunt, ciborum  appetentia  potius  aucta  quam  dimi- 
nuta erat,  atque  in  digestionem  vim  saluberrimam 
exercere  videbatur  nux  vomica.  Animus  porro  ae- 
groti, nec  excitationibus  nec  tristitia  perturbatus,  lae- 
titiae salutisque  spei  se  dabat.  Verum  sensuum  or- 
gana quam  alias  pulsibus  externis  multo  vehementius 
offendebantur;  quisque  strepitus  exiguus  eum  valde 
deterrebat,  ac,  si  forte  milites  concentum  agentes  ei 
obviam  venerant,  ad  se  sustinendum  aliquam  rem 

nplectere  cogebatur.  Digitorum  contactum,  horrore 
tum  corpus  perstringente,  molestissime  ferebat. 

Mense  Octobri  aegrotus  ita  sese  habebat:  Alvi 
cretionem,  quo  magis  nucis  vomicae  pilulae  accu_ 
allabantur,  eo  magis  ingravescentem  remediis  adju- 
i ri  oportebat.  Torporis  sensus  in  cute  nonnisi  par- 
im dorsi  inferiorem,  plantas  pedum,  extremos  ma- 
us  sinistrae  digitos  etiamtum  obsidebat.  Aegrotus 
itturae  multo  convenientius,  neque  quoque  vacillans 
ogrediebatur,  atque  nonnulli  gradus  depellebant  ri- 
i rem  crurum.  Affectiones  spasticae,  doloribus  alias 
hementissimis  aegrotum  vexantes,  jam  diu  non 
ant  reversae ; nam  contractiones  in  partibus  reso- 
ttis  subito  comparere  solitae,  nec  quidquam  inju- 
undi  afferentes  symptoma  solum  nuce  vomica  pro- 
initura  videbantur  esse  habendae.  Difficultates  uri- 
i e retinendae  reddendaeque  prorsus  erant  remotae. 
Djque  tamen  visus  oculi  dextri  hebetudo  in  melius 
at  mutata,  qua  re  observatio,  in  affectionibus  orga- 
'Tum  sensuum  paralyticis  nihil  fere  nucem  vomi- 
im  prodesse,  comprobatur.  Ceterum  aegrotus,  cor- 
ris  macie  magis  magisque  deficiente,  appetentia 
(iorum  optima,  pleno  mollique  pulsu,  plane  belle 

habebat. 

Posteriore  tempore  dosis  nucis  vomicae,  quum, 
si  ad  grana  sex  et  viginti  in  diem  adaucta,  in  ex- 
imitatibus  contractiones  vehementissimae,  die  no- 
mque  saepissime  reduces,  pulsibus  externis  minimi 
omenti,  renovarentur  et  corroborarentur,  ructus 
mcidi,  sapor  pessimus,  obstructio  alvi  pertinacissima 
ftnirent;  quamvis  partes  rosolutae  meliores  fierent, 

symptomata  periculosa  efficerentur,  videbatur  esse 
‘ «minuenda. 

VITA. 


B^ga,  Fridericus  Gijilelmus  Pritzkow,  confessioni 
evangelicae  addictus,  Berolini  die  undecimo  mens. 
Novembr.  A.  MDCCCV.  natus  sum  patre  carissimo 
Christiano  Friderico  Pritzkow,  matre  Sophia  e gente 
Schultze,  praematura  morte  mihi  erepta. 

Primis  literarum  elementis  imbutus  Gymnasium 
Regium  Joachimicum  Berolinense  sex  annos  et  se- 
mestre frequentavi,  et  cum  maturitatis  testimonio  di- 
missus A.  MDCCCXXVI.  mens.  Octobr.  ab.  III.  Boeckh 
t.  t.  Rectore  Magnifico  inter  cives  academicos  rece- 
ptus et  ab  111.  Link  1. 1.  Decano  spectabili  medicinae 
studiosorum  numero  adscriptus  sum.  Per  tria  seme- 
stria hisce  interfui  praelectionibus: 

111.  Knape  de  osteologia  et  syndesmologia.  — 
III.  Rudo  Iphi  de  encyclopaedia  medica,  de  anato- 
mia  corp.  human.,  comparata,  organorum  sensuum, 
de  physiologia  historiaque  naturali  entozoorum.  — 
III.  Link  de  botanice,  historia  naturali  ac  toxicolo- 
gia.  — 111.  Hermbstaedt  de  chemia  experimentali. 

— III.  Turte  de  physica.  — 111.  Hegel  de  logica. 

— 111.  Fr.  H ufeland  de  pathologia  genertdi.  Ar- 
tem cadavera  rite  dissecandi  III.  Rudo  Iphi  et  Hk 
ICnape  me  docuerunt. 


Tura  mens.  April.  A.  MDCCCXXVIII.  Vratisia- 
im  me  contuli,  ubi  ab  111.  Tr  e vir  a no  t.  t.  Re- 
)re  Magnifico  in  civium  academicorum  numerum 
■ :eptus  et  ab  111.  Purkinje  t.  t.  Decano  spectabili 
ndicinae  studiosis  adscriptus  per  sex  menses  hasce 
quentavi  praelectiones  : 

111.  Otto  de  zoologia.  — 111.  Purkinje  de 
\fchologia.  — 111.  Goeppert  de  plantis  officinali- 
s.  — 111.  Hemprich  de  magnetismo  animali,  — 

. W endt  de  morbis  chronicis. 

Deinde  Berolinum  redux  praeceptores  audivi: 

IU.  Fr.  Hufeland  de  semiotice  nec  non  de 
f?rapia  generali  et  speciali.  — III.  Rudolphi  de 
atomia  pathologica.  — 111.  Link  de  pharmacolo- 
u.  — 111.  Osann  de  materia  medica.  — 111.  Ca- 
er  de  morbis  infantum,  de  arte  formulas  medicas 
(e  concinnandi,  de  medicina  forensi.  — 111.  Rust 
chirurgia  generali  et  speciali.  — IU.  Jiingken 
akiurgia  et  ophthalmologia.  — 111.  Kluge  de  arte 
stetricia  theoretica  et  praetica. 

Denique  111.  Hufeland,  de  Graefe,  Rust, 
';ann,  Busse,  Wolf  scholis  clinicis  in  praxi  me- 
a et  chirurgica  gavisus  sum. 

Jam  vero,  superato  tentamine  philosophico  et 
dico,  nec  non  rigoroso  coram  gratioso  medicorum 
dine  examine,  spero  fore,  ut,  dissertatione  thesi- 
•sque  defensis,  summi  in  Medicina  et  Chirurgia 
mores  in  me  conferantur. 


THESES  DEFENDENDAE. 


i. 

Num  mentis  perturbatio  adsit , nec  ne, 
judicare,  soli  medico  competit. 

II. 

Ex  ullo  systemate  certo  non  emanat  ca- 
lor animalis . 


Cuivis  homini  satio  semper  magis  conducit, 
plus  edere  et  raro,  quam  minus  et  crebro. 

s 

M 

IV. 

In  penis  amputatione  cultro  praeferenda 
est  ligatura. 


